APSTIPRINĀTS

Rīgas plānošanas reģiona

Speciālās iepirkuma komisijas

2023. gada 29. marta sēdē

1. protokols

**Iepirkums**

Publisko iepirkumu likuma 10. panta otrai un trešajai daļai (2. pielikums)

**Tiešsaistes diskusijas nodrošināšana projekta “Deinstitucionalizācija” ietvaros**

iepirkuma identifikācijas Nr. T/RPR/2023/DI-7

Rīga, 2023. gads

1. **VISPĀRĪGIE NOSACĪJUMI**
	1. **Pasūtītājs un līguma slēdzējs:**

Rīgas plānošanas reģions

Reģistrācijas Nr.90002222018

Adrese: Zigfrīda Annas Meierovica bulvāris 18, Rīga, LV-1050, Latvija

|  |  |
| --- | --- |
| Kontaktpersonas | Par tehnisko specifikāciju:**Inese Ozoliņa**, sabiedrisko attiecību speciālistetel. 26174731; e-pasts: inese.ozolina@rpr.gov.lvPar iepirkuma nolikumu: **Anita Līce**, jurists;Tel.27831158; e-pasts: anita.lice@rpr.gov.lv |

* 1. **Iepirkuma priekšmets:** Tiešsaistes diskusijas nodrošināšana projekta “Deinstitucionalizācija” ietvaros, atbilstoši „Tehniskās specifikācijas” (1. pielikums) prasībām.
	2. **Finansējuma avots**: Eiropas Sociālā fonda projekta “Deinstitucionalizācija un sociālie pakalpojumi personām ar invaliditāti un bērniem” (turpmāk-Projekts) līdzekļi. Projekta numurs: 9.2.2.1./15/I/002.
	3. **CPV kods:** 79952000-2 (Pasākumu organizēšanas pakalpojumi).
	4. **Līguma izpildes termiņš:** līdz 2023. gada 29. maijam.
	5. **Līguma izpildes vieta** – Rīga, ar Pasūtītāju saskaņotas telpas.
	6. **Piedāvājumu vērtēšanas kritērijs:** piedāvājums ar zemāko cenu.
	7. **Samaksas noteikumi -** Atbilstoši Līguma nosacījumiem.
	8. **Piedāvājuma spēkā esamības laiks –** 6 (seši) mēneši.
	9. Iepirkuma priekšmets netiek dalīts daļās
1. **Informācijas iegūšana, apmaiņa un papildu informācijas sniegšana**
	1. Iepirkuma dokumentācija ir pieejama Pasūtītāja mājaslapā [www.rpr.gov.lv](http://www.rpr.gov.lv), kā arī to Pasūtītājs var izsniegt, nosūtot tam pieprasījumu uz anita.lice@rpr.gov.lv ar norādi “Iepirkums ID Nr. T/RPR/2023/DI-7”.
	2. Ieinteresētās personas var pieprasīt papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, nosūtot informācijas pieprasījumu uz e-pasta adresi: anita.lice@rpr.gov.lv ar norādi “Iepirkums ID Nr. T/RPR/2023/DI-7”.
	3. Ja ieinteresētā persona ir laikus pieprasījusi papildu informāciju, Iepirkuma komisija to sniedz triju darbdienu laikā pēc pieprasījuma saņemšanas, bet ne vēlāk kā četras dienas pirms piedāvājumu iesniegšanas termiņa beigām.
	4. Iepirkuma komisija atbildi Ieinteresētajai personai nosūta elektroniski un publicē Pasūtītāja internetvietnē www.rpr.gov.lv, norādot arī uzdoto jautājumu.
	5. Lejupielādējot nolikumu, ieinteresētais piegādātājs apņemas sekot līdzi turpmākajām izmaiņām nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja internetvietnē.

1. **PIEDĀVĀJUMU NOFORMĒŠANA UN IESNIEGŠANA.**
	1. Piedāvājums jāiesniedz līdz **2023. gada 5. aprīļa plkst.17:00.**
	2. Piedāvājumus var iesniegt elektroniski pa e-pastu: **rpr@rpr.gov.lv** vai nogādājot personīgi Rīgas plānošanas reģionā (iepriekš telefoniski vienojoties), vai nosūtot pa pastu: Rīgas plānošanas reģions, adrese: Zigfrīda Annas Meierovica bulvāris 18, Rīga, LV-1050, Latvija.
	3. Pretendenti ir atbildīgi par piedāvājuma piegādi šī iepirkuma Nolikumā noteiktajā adresē un termiņā. Ja piedāvājums tiks saņemts pēc noteiktā termiņa, Rīgas plānošanas reģiona atbildīgais darbinieks norāda uz tā saņemšanas datumu, laiku un pēc iesniedzēja pieprasījuma atdod to atpakaļ neatvērtu iesniedzējam vai nosūta attiecīgu e-pasta vēstuli, ja piedāvājums saņemts elektroniski.
	4. Piedāvājums papīra formātā jāiesniedz vienā caurauklotā eksemplārā (oriģināls) aizlīmētā, aizzīmogotā aploksnē ar uzrakstu: “Piedāvājums tirgus izpētei “Tiešsaistes diskusijas nodrošināšana projekta “Deinstitucionalizācija” ietvaros”, identifikācijas Nr. T/RPR/2023/DI-7.” Uz aploksnes jānorāda Pretendenta nosaukums, adrese, telefona Nr., kontaktpersonas vārds, uzvārds, e-pasts. Piedāvājumam jābūt sagatavotam latviešu valodā, skaidri salasāmam, bez labojumiem un dzēsumiem.
	5. Piedāvājums elektroniskā formātā jāiesniedz **parakstīts ar Pretendenta drošu elektronisko parakstu,** nosūtot to uz elektronisko pasta adresi: rpr@rpr.gov.lv.
	6. Piedāvājuma dokumentiem jābūt latviešu valodā, skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp oriģinālu un kopiju, noteicošais būs oriģināls. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	7. Visiem Pretendenta iesniegtajiem dokumentiem un to atvasinājumiem jābūt noformētiem saskaņā Dokumentu juridiskā spēka likumu un Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”.
	8. Pretendents var iesniegt tikai 1 (vienu) piedāvājuma variantu.
	9. Pretendents līdz piedāvājuma iesniegšanas termiņa beigām ir tiesīgs grozīt, papildināt vai atsaukt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši Nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.
2. **Vispārīgie pretendenta atlbilstības nosacījumi.**
	1. Pretendenta izslēgšanas nosacījumus reglamentē Publisko iepirkumu likuma 9.panta astotā daļa, kas vienlīdz saistoša visiem pretendentiem. Normatīvais akts pieejams <https://likumi.lv/doc.php?id=287760>. Par Pretendentu tiks veikta pārbaude arī par Starptautisko un Latvijas Republikas nacionālo sankciju likuma 11.¹ panta 1.daļā minētajiem izslēgšanas nosacījumiem. Normatīvais akts pieejams <https://likumi.lv/ta/id/280278-starptautisko-un-latvijas-republikas-nacionalo-sankciju-likums>.
	2. Atbilstoši Publisko iepirkumu likuma 9. panta astotajai daļai, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi šī punkta nosacījumi.
		5. pretendents ir ārzonā reģistrēta juridiskā persona vai personu apvienība.
3. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI.**

Lai piedalītos iepirkumā, Pretendentam jāiesniedz sekojoši dokumenti:

* 1. Pieteikums (Nolikuma 2. pielikums) dalībai iepirkumā, ko paraksta Pretendents vai tā pilnvarota persona, pievienojot paraksttiesīgās personas pilnvarojumu.

Pretendents nedrīkst veikt izmaiņas pieteikuma veidlapā, t.sk. nedrīkst dzēst vai pievienot rindas.

* 1. Pretendents uz līguma izpildi piesaista speciālistu (diskusijas vadītāju – moderatoru) vai Pretendents pats ir speciālists, kurš atbilst Tehniskajās specifikācijās (Nolikuma 1. pielikums) norādītājām prasībām.
	2. Pretendents var piesaistīt vairākus speciālistus.
	3. Speciālista atbilstību Tehniskajās specifikācijās (Nolikuma 1. pielikums) punktā 3.2. noteiktajām prasībām apliecina, aizpildot Speciālista pieredzes aprakstu (Nolikuma 3. pielikums), pievienojot pieredzi apliecinošu informācijas ieguves vietas (dokumenti, saites, pasūtītāju apliecinājumi u.c.)
	4. **Finanšu piedāvājums** (Nolikuma 4. pielikums):
		1. Finanšu piedāvājumā izmaksas jānorāda euro (EUR) ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Gadījumā, ja uz Pretendentu attiecināma darba devēja sociālā nodokļa likme, tā jāiekļauj izmaksās.
		2. Finanšu piedāvājumā ir jāiekļauj visas izmaksas (t.sk. un ne tikai transporta izdevumi, telpu noma, tehniskā aprīkojuma utt.), kas radīsies Pretendentam, nodrošinot pakalpojuma sniegšanu pilnā apmērā.
	5. **Tehniskais piedāvājums**.

Tehniskais piedāvājums sastāv no Tehniskās specifikācijas (Nolikuma 1. pielikums). To paraksta Pretendenta paraksttiesīgām persona vai pilnvarotā persona.

1. **PIEDĀVĀJUMU VĒRTĒŠANA UN LĒMUMA PIEŅEMŠANA.**
	1. Pretendentu iesniegtos piedāvājumus skatīs, atlasīs un vērtēs Pasūtītāja Iepirkuma komisija.
	2. Piedāvājumi, kas iesniegti pēc 3.1. punktā norādītā termiņa, netiks vērtēti.
	3. Piedāvājumu izskatīšanas laikā Pasūtītājs ir tiesīgs pieprasīt papildus informāciju no Pretendenta, lai Pretendents precizētu vai izskaidrotu savā piedāvājumā iekļauto informāciju un/vai atsevišķas detaļas un lai saskaņotu Pasūtītāja vajadzības ar pretendenta iespējām.
	4. Pasūtītājs pārbaudīs Pretendentu atbilstību šajā nolikumā izvirzītajām kvalifikācijas prasībām. Par atbilstošiem tiks uzskatīti tikai tie piedāvājumi, kas atbilst visām nolikumā norādītajām prasībām, ko apliecinās iesniegtie dokumenti vai Pasūtītāja pārbaudītā informācija publiskās datu bāzēs. Neatbilstošie piedāvājumi vai piedāvājumi, kas saturēs nepatiesu informāciju par to kvalifikāciju, tālāk netiks vērtēti.
	5. Pasūtītājs pārliecināsies, vai iesniegtais piedāvājums atbilst Tehniskās specifikācijas prasībām, t.i., vai ir iesniegts atbilstošs piedāvājums, kurā norādīta visa tehniskajā specifikācijā pieprasītā informācija. Neatbilstošie piedāvājumi tālāk netiks vērtēti.
	6. Par piedāvājumu, kas tiek virzīts līguma slēgšanas procedūrai, Iepirkuma komisija atzīst to piedāvājumu, kas atbilst kvalifikācijas prasībām un ir ar zemāko cenu katrā no iepirkuma daļām, neatkarīgi no tā, vai Pretendents iesniedz piedāvājumu par vienu, vairākām vai visām daļām. Par zemāko cenu tiek atzīts tas piedāvājums, kas Pasūtītāja
2. **PRETENDENTU INFORMĒŠANA UN LĪGUMA SLĒGŠANA.**
	1. Pasūtītājs 3 (trīs) darba dienu laikā pēc tam, kad pieņemts lēmums par iepirkuma līguma slēgšanu, vienlaikus informē visus pretendentus par pieņemto lēmumu, nosūtot attiecīgu paziņojumu uz Pretendenta piedāvājumā norādīto kontaktpersonas e-pastu.
	2. Līgumu slēdz, atbilstoši Pasūtītāja sagatavotam līguma projektam un pretendenta piedāvājumam. Pusēm ir tiesības līguma slēgšanas procesā vienoties par līguma noteikumiem.
	3. Pretendentam ir pienākums parakstīt līgumu vienas nedēļas laikā no attiecīga rakstveida uzaicinājuma, kas tiek nosūtīts uz Pretendenta pieteikumā norādīto e-pastu, nosūtīšanas brīža.
	4. Ja izraudzītais Pretendents atsakās slēgt iepirkuma līgumu vai nenoslēdz to 7.3.punktā noteiktajā termiņā, Pasūtītājs var pieņemt lēmumu slēgt līgumu ar nākamo pretendentu, kura piedāvājums ir atbilstošs un ar viszemāko cenu.
3. **LĪGUMA IZPILDES NOSACĪJUMI**
	1. Pēc līguma noslēgšanas Rīgas plānošanas reģions kā pakalpojuma Pasūtītājs nosūta Izpildītājam personu sarakstu, kuras piedalīsies diskusijas pasākumā.
	2. 10 (desmit) darba dienu laikā pēc 8.1. punktā norādīto personu saraksta saņemšanas Izpildītājs nosūta un saskaņo ar Pasūtītāju diskusijas darba kārtību.
	3. Apmaksa tiek veikta pēc sniegtā pakalpojuma, atbilstoši Finanšu piedāvājumā norādītajai cenai.
	4. Izpildītājs pakalpojumu (atbilstoši Tehniskajās specifikācijās norādīto kopumu), nodod ar pieņemšanas – nodošanas aktu.
	5. Ja Pasūtītājam ir pretenzijas par pakalpojumu, ko nodod Izpildītājs, tas 10 (desmit) darba dienu laikā pēc dokumentu kopuma un pieņemšanas – nodošanas akta saņemšanas norāda uz nepilnībām Izpildītājam un atgriež precizēšanai. Ja pasūtītājam nav pretenzijas par sniegto pakalpojumu, tas paraksta pieņemšanas – nodošanas aktu.
	6. Pēc pieņemšanas – nodošanas akta parakstīšanas Izpildītājs iesniedz Pasūtītājam rēķinu par pieņemšanas – nodošanas aktā norādīto apjomu, un Pasūtītājs veic apmaksu 10 (desmit) darba dienu laikā.
4. **Pielikumi**

1. pielikums “Tehniskā specifikācija”;

2. pielikums “Pieteikums”;

3. pielikums “Speciālista pieredzes apraksts”;

4. pielikums “Finanšu piedāvājums”;

5. pielikums “Līguma projekts”.

Iepirkums “Tiešsaistes diskusijas nodrošināšana

projekta “Deinstitucionalizācija” ietvaros”

Iepirkuma ID Nr. T/RPR/2023/DI-7

**1.pielikums**

1. **TIRGUS IZPĒTES MĒRĶIS UN AUDITORIJA**

**Mērķis** ir **2023. gada 17. maijā no 14.30 līdz 17.00** (datums var mainīties, ja kāds no būtiskiem diskusijas dalībniekiem nevarēs piedalīties, par to Pasūtītājs savlaicīgi informēs Izpildītāju) nodrošināt kvalitatīvu tiešsaistes un klātienes diskusiju - domnīcu, ar kvalitatīvu tehnisko izpildījumu.

**Uzdevums** ir radīt klātienē studijas efektu, kurā piedalās diskusijas dalībnieki (runātāji), diskusiju translēt tiešraidē sociālo tīklu platformā Facebook kontā @rigasplanosanasregions, kā arī nodrošināt diskusijas retranslāciju kādā no vadošajiem ziņu portāliem (Delfi, TVnet, jauns.lv, LSM, TV3.lv) – saskaņā ar Gemius.lv apskatu par jaunākajiem reitingiem).

Klātienē diskusijās piedalās saistīto nozaru ministri, Saeimas un pašvaldību amatpersonas. Attālināti var skatīties ikviens interesents. Klātienē telpās jānodrošina pietiekams vietu skaits teātra izkārtojumā ielūgtajām personām.

Diskusija tiek rīkota, lai sniegtu visaptverošu ieskatu par patieso situāciju Latvijā deinstitucionalizācijas jomā. Pirmajā daļā Rīgas plānošanas reģions prezentē īsu interaktīvu (video) infografiku par sasniegtajiem rezultātiem. Pēc prezentācijas notiek pirmā daļa diskusijai ar moderatoru un 4 dalībniekiem. Otrā daļa tiek organizēta kā diskusijas turpinājums ar moderatoru un 4 dalībniekiem. Diskusijas veiksmīgākai pārraidīšanai tiešraides skatītājiem Izpildītājs var piedāvāt savu labāko risinājumu diskusijas norisei. Diskusijas runātājiem var uzdot jautājumus klātesošie no zāles.

Pasākumu rīko Pasūtītājs, uzņemoties pilnu atbildību par saturu. Saturu un diskusiju dalībnieku vārdus Pasūtītājs iesniedz Izpildītājam ne vēlāk kā 5 (piecas) dienas līdz pasākumam. Izpildītājs nodrošina vizuālos un tehniskos risinājumus diskusijas norisei.

1. **DARBA UZDEVUMI**
	1. Nodrošināt tiešsaistes filmēšanu, apskaņošanu ar mikrofoniem, apgaismojumu un atbilstošu profesionālu komandu;
	2. Nodrošināt diskusijas translāciju sociālo tīklu platformā Facebook profilā “facebook @rigasplanosanasregions”;
	3. Nodrošināt diskusijas retranslāciju tajā pašā vai nākamajā dienā kādā no vadošajiem ziņu portāliem;
	4. Nodrošināt diskusijai moderatoru;
	5. Nodrošināt telpas studijas imitācijai, kā arī uzkodas visas dienas garumā diskusijas dalībniekiem klātienē – līdz 25 cilvēkiem;
	6. Nodrošināt interaktīvu infografiku, kurā tiek sniegts ieskats par sasniegtajiem rezultātiem:
	* ievads par 3 mērķa grupām un galvenajiem rādītājiem,
	* apkopojums par 12 pašvaldībām un sasniegtajiem rezultātiem pēc pakalpojumu formas.

Nepieciešami 9 – 12 infografiki tēmām ar kartogrāfisku attēlojumu. Interaktīvais info grafiks ir jāveido video vai līdzvērtīgā formātā, piesaistot grafisko dizaineru.

* 1. Nodrošināt videomateriālu sadalīšanu īsākos fragmentos par katra runātāja teikto un nodošanu Pasūtītājam ievietošanai mājaslapā un Facebook.
1. **DARBA UZDEVUMU IZPILDĪJUMS**
	1. Prasības uzdevuma 2.1., 2.2., 2.3., 2.7. izpildei nodrošināt tiešraides diskusiju, kas plānota ~2,5 līdz 3 stundu garumā. Nodrošināt domnīcas translāciju facebook @rigasplanosanasregions un ziņu portālā ar pēc iespējas lielāku auditoriju (maksas pakalpojums);
		1. Nodrošināt tiešsaistes diskusijai nepieciešamo tehnisko aprīkojumu (vismaz 2 videokameras, piespraužamie mikrofoni runātājiem, papildu TV monitors prezentācijas rādīšanai) un kvalitatīvu interneta pieslēgumu;
		2. Nodrošina pasākuma norises translēšanu tiešraidē Facebook, nodrošinot administrēšanu, kā arī titrus runātājiem un vizuālo ievadu (intro);
		3. Sadalīt runātāju teikto īsākos videofragmentos sociālajai vietnei Facebook (6-8 fragmenti līdz 1 min. gari).
		4. Par samaksu (mediju laika pirkšana) vienoties ar vienu ziņu portālu par diskusijas translāciju tiešraidē vai nākamajā dienā (atkarīgs no pieejamības). Izvēlēties TOP5 ziņu portālu, saskaņā ar Gemius jaunāko tirgus apskatu (<https://www.gemius.lv/all-reader-news/februari-apmekletako-vietnu-top-20-6846.html>) .
	2. Prasības uzdevuma 2.4. izpildei nepieciešams nodrošināt sanāksmes moderatoru, kas atbilst sekojošiem kritērijiem:
		1. sabiedrībā atpazīstama persona, kas pārzina sociālo pakalpojumu specifiku;
		2. pēdējo 3 gadu laikā (2020., 2021., 2022. un 2023. gadā līdz piedāvājuma iesniegšanas dienai) ir pieredze līdzīgu diskusiju vadībā.
	3. Prasības uzdevuma 2.5. izpildei nepieciešams nodrošināt telpas studijas imitācijai, kā arī uzkodas visas diskusijas garumā dalībniekiem klātienē – 25 cilvēkiem;
		1. nodrošināt tiešraides diskusijas telpas Rīgas centrā;
		2. nodrošināt uzkodas diskusijas laikā no pulksten 14.30 – 17.00 – katram kafiju, tēju, ūdeni, vieglas uzkodas 25 cilvēkiem
	4. Prasības uzdevuma 2.6. izpildei nepieciešams nodrošināt gala interaktīvas prezentācijas izstrādi līdz 2023. gada 10. maijam, kas tiks izmantota diskusijas laikā. Prezentācijas izstrādei informācija tiek iesniegta Izpildītājam līdz 2023. gada 17. aprīlim.
		1. Pēc prezentācijas pirmās versijas iesniegšanas līdz 2023. gada 10. maijam Pasūtītāja labojumi ir jānovērš 2 (divu) darba dienu laikā pēc to saņemšanas. Gala versija ir jāiesniedz Pasūtītājam vismaz 24 (divdesmit četras) stundas līdz diskusijai.
		2. Video izstrādei ir jāizmanto Projekta obligātās vizuālās identitātes prasības.
2. **DARBU IZPILDES TERMIŅŠ**
	1. Izpildes termiņš – **2023. gada 29. maijs** (punktā 2.7. noteikto videomateriālu nodošana Pasūtītājam).

Iepirkums “Tiešsaistes diskusijas nodrošināšana

projekta “Deinstitucionalizācija” ietvaros”

Iepirkuma ID Nr. T/RPR/2023/DI-7

2.pielikums

**PIETEIKUMS DALĪBAI IEPIRKUMĀ**

Iepirkuma identifikācijas Nr. T/RPR/2023/DI-7

 Saskaņā ar iepirkuma **“Tiešsaistes diskusijas nodrošināšana projekta “Deinstitucionalizācija” ietvaros”**, identifikācijas Nr. T/RPR/2023/DI-7, nolikumu (turpmāk – Nolikums), es, apakšā parakstījies, apliecinu, ka:

1. \_\_\_\_\_\_\_\_\_\_\_\_\_\_\_\_ *(pretendenta nosaukums)* (turpmāk – Pretendents) piekrīt Nolikuma noteikumiem, prasībām un garantē Nolikumā minēto prasību izpildi.
2. Piedāvājumā iekļautās dokumentu kopijas un dokumentu tulkojumi atbilst oriģināliem.
3. Visas piedāvājumā sniegtās ziņas ir patiesas.
4. Pieteikumam pievienotie dokumenti veido šo piedāvājumu, un ir neatņemama tā sastāvdaļa.
5. Pretendents ir iepazinies ar pakalpojuma līguma projektu un piekrīt tā noteikumiem.
6. Pretendents apņemas pakalpojuma līguma slēgšanas tiesību piešķiršanas gadījumā noslēgt pakalpojuma līgumu saskaņā ar šo noteikumu Tehniskajā specifikācijā (1.pielikums) noteiktajām prasībām un saskaņā ar piedāvāto līgumcenu, kā arī pildīt visus pakalpojuma līgumā paredzētos nosacījumus.
7. Pretendentam ir pietiekami finanšu, administratīvie, tehniskie un citi nepieciešamie resursi kvalitatīva pakalpojuma sniegšanai.
8. Piedāvājums ir spēkā \_\_\_\_\_\_\_\_\_\_\_ (vārdiem) mēnešus.

**Pretendenta rekvizīti:** (Pretendents aizpilda tabulu, norādot visu pieprasīto informāciju)

|  |  |  |
| --- | --- | --- |
| 1. | Pretendenta nosaukums: |  |
| 2. | Reģistrācijas numurs vai personas kods: |  |
| 3. | Juridiskā adrese/Deklarētā dzīvesvieta |  |
| 4. | Adrese korespondences saņemšanai: |  |
| 5. | Kontaktpersonas vārds, uzvārds: |  |
| 6. | Tālruņa Nr.: |  |
| 7. | Mobilā tālruņa Nr.: |  |
| 8. | Elektroniskā pasta adrese: |  |
| 9. | Oficiālā elektroniskā pasta adrese:  |  |
| 10. | Finanšu rekvizīti: |
| 10.1.Bankas nosaukums: |  |
| 10.2.Bankas kods: |  |
| 10.3.Konta numurs: |  |

Datums: \_\_\_\_\_\_\_\_\_\_\_\_\_\_\_\_\_\_

Pretendenta vai tā pilnvarotās personas

amats, vārds, uzvārds, paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. Iepirkums Tiešsaistes diskusijas nodrošināšana
	2. projekta “Deinstitucionalizācija” ietvaros
	3. Iepirkuma ID Nr. T/RPR/2023/DI-7
	4. **3. pielikums**

**Speciālista pieredzes Apraksts[[1]](#footnote-1)**

Iepirkuma identifikācijas Nr. T/RPR/2023/DI-7

|  |
| --- |
| *Vārds, uzvārds* |

**PROFESIONĀLĀ PIEREDZE**:

**Profesionālās darbības pieredze**

|  |  |  |
| --- | --- | --- |
| **Laika periods (***dd.mm.gggg - dd.mm.gggg***)** | **Darbavieta vai pasūtītājs (nosaukums)****un kontaktpersona (vārds, uzvārds, tālrunis, e-pasts), kura var apliecināt norādīto informāciju, vai pasākuma nosaukums** | **Darba saturs,****būtiskākie pienākumi**  |
|  |  |  |
|  |  |  |

**APLIECINĀJUMS:**

* apliecinu, ka sniegtā informācija ir patiesa un pareizi raksturo manu izglītību un pieredzi;
* piekrītu manu personas datu izmantošanai iepirkuma “Tiešsaistes diskusijas nodrošināšana projekta “Deinstitucionalizācija” ietvaros”, iepirkuma ID Nr. T/RPR/2023/DI-7”, piedāvājuma izvērtēšanai;

|  |  |
| --- | --- |
| Vārds, uzvārds |  |
| Telefona numurs: |  |
| E-pasta adrese: |  |
| Paraksts \*\* |  |
| Datums \*\* |  |

\*\*Ja tiek parakstīts ar drošu elektronisku parakstu, tad šos laukus neaizpilda un tiek ņemts vērā laika zīmoga informācija

Iepirkums Tiešsaistes diskusijas nodrošināšana

projekta “Deinstitucionalizācija” ietvaros

Iepirkuma ID Nr. T/RPR/2023/DI-7

**4.pielikums**

**Finanšu piedāvājums**

Iepirkuma identifikācijas Nr. T/RPR/2023/DI-7

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Nosaukums (juridiskai personai) vai vārds, uzvārds (fiziskai personai)*

Reģ.Nr. vai personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Juridiskā vai deklarētā adrese*

Piedāvājam sniegt iepirkumā “Tiešsaistes diskusijas nodrošināšana projekta “Deinstitucionalizācija” ietvaros”, iepirkuma identifikācijas Nr. T/RPR/2023/DI-7, minētos pakalpojumus, saskaņā ar Nolikumu un tā pielikumiem.

|  |  |  |  |
| --- | --- | --- | --- |
| Tehniskās specifikācijas prasības | **CENA bez PVN****(EUR)** | **PVN (EUR)*****(Norāda, ja attiecināms)*** | **CENA ar PVN (EUR)** |
| Izmaksas 2.1. darba uzdevuma izpildei |  |  |  |
| Izmaksas 2.2. darba uzdevuma izpildei |  |  |  |
| Izmaksas 2.3. darba uzdevuma izpildei |  |  |  |
| Izmaksas 2.4. darba uzdevuma izpildei |  |  |  |
| Izmaksas 2.5. darba uzdevuma izpildei |  |  |  |
| Izmaksas 2.6. darba uzdevuma izpildei |  |  |  |
| Izmaksas 2.7. darba uzdevuma izpildei |  |  |  |
| **KOPĀ** |  |  |  |

Pretendenta vai tā pilnvarotās

personas amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_

Iepirkums “Tiešsaistes diskusijas nodrošināšana

projekta “Deinstitucionalizācija” ietvaros”

Iepirkuma ID Nr. T/RPR/2023/DI-7

**5. pielikums**

*Līguma projekts*

**PAKALPOJUMA LĪGUMS Nr.11.14.13/2023/\_\_**

**Par tiešsaistes diskusijas nodrošināšanu**

Rīgā Dokumenta datums ir dokumenta parakstīšanas datums

**Rīgas plānošanas reģions**, reģistrācijas Nr.90002222018, juridiskā adrese: Zigfrīda Annas Meierovica bulvāris 18, Rīga, LV-1050 (turpmāk – Pasūtītājs), Administrācijas vadītāja Edgara Rantiņa personā, kurš rīkojas saskaņā ar Rīgas plānošanas reģiona nolikumu, no vienas puses, un

\_\_\_\_\_\_\_\_\_\_\_(*nosaukums vai vārds uzvārds*), \_\_\_\_\_\_\_\_\_\_\_\_(*reģistrācijas nr. vai personas kods*), \_\_\_\_\_\_\_\_\_\_\_\_\_ (*juridiskā adrese vai deklarētā adrese*), (turpmāk – Izpildītājs), no otras puses, (turpmāk tekstā abi kopā saukti - Puses, bet katrs atsevišķi – Puse),

Eiropas Sociāla fonda projekta “Deinstitucionalizācija un sociālie pakalpojumi personām ar invaliditāti un bērniem” projekta Nr.9.2.2.1./15/I/002 (turpmāk-Projekts) ietvaros, pamatojoties uz iepirkuma “Tiešsaistes diskusijas nodrošināšana projekta “Deinstitucionalizācija” ietvaros”, identifikācijas Nr. T/RPR/2023/DI-7, rezultātiem, ņemot vērā Izpildītāja piedāvājumu, lai nodrošinātu Projektā plānoto aktivitāšu īstenošanu, noslēdz šādu līgumu (turpmāk-Līgums):

1. **LĪGUMA PRIEKŠMETS**
	1. Pasūtītājs uzdod, un Izpildītājs par samaksu nodrošina tiešsaistes diskusiju (turpmāk-Pakalpojums) atbilstoši iepirkuma “Tiešsaistes diskusijas nodrošināšana projekta “Deinstitucionalizācija” ietvaros”, identifikācijas Nr. T/RPR/2023/DI-7.
	2. Pakalpojumu īsteno, ievērojot Līgumā un iepirkuma Nr. T/RPR/2023/DI-7 nolikumā noteiktos nosacījumus, prasības un termiņus.
	3. Pakalpojuma izpilde jānodrošina sekojošos termiņos:
		1. interaktīvu prezentāciju izstrāde līdz **2023. gada 10. maijam**;
		2. tiešsaistes diskusijas nodrošināšana **2023. gada 17. maijā;**
		3. Pakalpojuma ietvaros izveidoto videomateriālu nodošana Pasūtītājam – līdz **2023. gada 29. maijam.**
	4. Puses vienojas, ka Līguma 1.3.2. apakšpunktā noteiktais datums var mainīties, par to Pasūtītājs savlaicīgi informē Izpildītāju, un tādā gadījumā par attiecīgu dienu skaitu tiek mainīts apakšpunktā 1.3.3. noteiktais termiņš.
2. **LĪGUMA SUMMA UN NORĒĶINU KĀRTĪBA**
	1. Līguma summa par Pakalpojuma izpildi nepārsniedz **EUR \_\_\_\_\_** (*summa vārdiem*).
	2. Līguma summa tiek noteikta saskaņā ar Izpildītāja iesniegto Finanšu piedāvājumu.
	3. Līguma summā ir iekļautas visas izmaksas, kas saistītas ar Līguma izpildi, tai skaitā, bet ne tikai, visi nodokļi un nodevas, visi sagatavošanās darbi, palīgdarbi un visi materiāli un resursi, kas nepieciešami Pakalpojuma nodrošināšanai, kā arī samaksa par jebkādu Izpildītāja pieļauto nepilnību vai kļūdu novēršanu, ja tādas ir konstatētas Izpildītāja Pakalpojuma izpildes vai pieņemšanas laikā.
	4. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, un Līguma summa neparedzētu darbu gadījumā netiek grozīta.
	5. Samaksa Izpildītājam tiek veikta, ievērojot šādu kārtību:
		1. Pasūtītājs veic apmaksu pēc pilnīgas pakalpojuma sniegšanas 10 (desmit) darba dienu laikā pēc Pakalpojuma izpildes nodošanas - pieņemšanas akta abu Pušu parakstīšanas.
	6. Nekvalitatīvi vai Līguma noteikumiem neatbilstoši veikts Pakalpojums netiek pieņemts un apmaksāts līdz trūkumu novēršanai un Pakalpojuma pieņemšanai, ja šāda trūkumu novēršana objektīvi ir iespējama un Pasūtītāja interesēm atbilstoša.
	7. Samaksu par sniegto Pakalpojumu Pasūtītājs veic ar pārskaitījumu uz Līgumā norādīto Izpildītāja bankas kontu.
	8. Par samaksas brīdi uzskatāms bankas atzīmes datums Pasūtītāja maksājuma uzdevumā.
	9. Izpildītājs visos dokumentos (t.sk. pieņemšanas – nodošanas aktā) norāda vismaz šādu informāciju:
		1. Pasūtītāja nosaukumu: Rīgas plānošanas reģions, reģ. Nr. 90002222018, un Līguma numuru;
		2. Projekta nosaukumu un numuru: “Deinstitucionalizācija un sociālie pakalpojumi personām ar invaliditāti un bērniem”, nr.9.2.2.1/15/I/002;
3. **PUŠU TIESĪBAS UN PIENĀKUMI**
	1. Pasūtītāja pienākumi:
		1. ievērot visus Līguma nosacījumus;
		2. līdz 2023. gada 17. aprīlim nosūtīt visu nepieciešamo informāciju Pakalpojuma ietvaros veicamo darbu izpildei;
		3. veikt samaksu Izpildītājam Līgumā noteiktajā kārtībā, apmērā un termiņā par Līgumā noteiktajā kārtībā, termiņā, apjomā un kvalitātē sniegtiem Pakalpojumiem.
	2. Pasūtītājs ir tiesīgs:
		1. veikt kontroli par Līguma izpildi, pēc nepieciešamības, pieaicinot attiecīgās jomas speciālistus vai ekspertus;
		2. pieprasīt informāciju par Līguma izpildes gaitu un citiem Līguma izpildes jautājumiem, t.sk. informāciju par apstākļiem, kas kavē vai var kavēt Pakalpojuma izpildi atbilstoši Līguma noteikumiem;
		3. dot Izpildītājam saistošus norādījumus attiecībā uz Pakalpojuma izpildi;
	3. Izpildītāja pienākumi:
		1. nodrošināt Pakalpojuma izpildi, ievērojot visus Līguma nosacījumus;
		2. ievērot Pasūtītāja noteiktās prasības un norādījumus;
		3. kvalitatīvi un atbilstoši Tehnisko specifikāciju un Līguma nosacījumiem sniegt Pakalpojumu;
		4. sniegt Pakalpojumu atbilstoši šajā Līgumā un Tehniskajās specifikācijās noteiktajiem termiņiem;
		5. pēc Pasūtītāja pieprasījuma ne vēlāk kā 2 (divu) darba dienu laikā sniegt jebkādu informāciju par Pakalpojuma izpildes gaitu;
		6. savlaicīgi informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktā laikā;
		7. nodrošināt Pakalpojumu ietvaros iegūtās informācijas izmantošanu atbilstoši normatīvajiem aktiem informācijas atklātības jomā un nodrošina fizisko personu datu aizsardzību atbilstoši Fizisko personu datu aizsardzības likumam;
		8. novērst Pasūtītāja konstatētās neprecizitātes sniegtajā Pakalpojumā, ja Pasūtītājs ir uz tām norādījis;
		9. ievērot komunikācijas un vizuālās identitātes prasības saskaņā ar Eiropas Savienības fondu 2014.-2020. gada plānošanas perioda publicitātes vadlīnijām Eiropas Savienības fondu finansējuma saņēmējiem, kā arī Pasūtītāja prasības un informācijas un komunikācijas pasākumos nodrošināt Rīgas plānošanas reģiona logo un atbilstošās atsauces;
		10. ņemt vērā un ievērot normatīvajos aktos ar Pakalpojuma izpildi saistītas noteiktās prasības, nosacījumus un ierobežojumus, it īpaši noteiktās epidemioloģiskās drošības prasībās saistībā ar COVID-19 izplatību.
	4. Izpildītājs ir tiesīgs:
		1. saņemt atlīdzību par kvalitatīvi un atbilstoši Līguma nosacījumiem izpildītu Pakalpojumu;
		2. savlaicīgi no Pasūtītāja saņemt visu nepieciešamo informāciju, kas ir Pasūtītāja rīcībā un saistīta ar Pakalpojuma izpildi.
4. **PAKALPOJUMA NODOŠANA UN PIEŅEMŠANA**
	1. Izpildītājs Pakalpojuma izpildi noformē ar pieņemšanas-nodošanas aktu (*3. pielikums*),
	2. Pasūtītājs izskata ar Pakalpojuma izpildi saistītos materiālus un 10 (desmit) darba dienu laikā:
		1. pieņem no Izpildītāja Pakalpojuma izpildi, parakstot pieņemšanas-nodošanas aktu un izsniedzot vienu tā eksemplāru Izpildītājam. Pakalpojums ir uzskatāms par pieņemtu ar dienu, kad Pasūtītājs parakstījis pieņemšanas-nodošanas aktu;
		2. vai rakstiski noformē pretenziju par konstatētajām neatbilstībām Pakalpojuma izpildē un to novēršanas kārtību. Šajā gadījumā pieņemšanas-nodošanas aktu Izpildītājs sagatavo, iekļaujot norādes par trūkumu novēršanu, un iesniedz atkārtoti.
	3. Pasūtītājs ir tiesīgs nodot Pakalpojumu kvalitātes pārbaudi trešajām personām.
	4. Pasūtītājam ir tiesības trūkumu novēršanai noteikt saprātīgu termiņu.
	5. Izpildītājam ir pienākums pastāvīgi segt visas izmaksas, kas tam radušās saistībā ar papildinājumiem un labojumiem, kas veicami saskaņā ar Pasūtītāja norādījumiem attiecībā uz neatbilstībām Pakalpojuma izpildē, par kuru atbilstoši Līguma 4.2.2.apakšpunktā noteiktajai kārtībai izvirzītas pretenzijas.
5. **PUŠU ATBILDĪBA**
	1. Gadījumā, ja Izpildītājs nenodrošina Pakalpojuma izpildi noteiktajā termiņā, Izpildītājs samaksā Pasūtītājam līgumsodu EUR 100,00 (simts eiro) apmērā. Līgumsodu Pasūtītājs ir tiesīgs ieturēt, par līgumsoda apmēru samazinot Izpildītājam veicamo maksājumu.
	2. Par maksājuma termiņa kavējumu Pasūtītājs maksā Izpildītājam līgumsodu 0,1% (nulle komats viens procents) apmērā no kavētās summas par katru kavējuma dienu, bet ne vairāk kā 10% no kavētā maksājuma summas.
	3. Līgumsoda samaksa neatbrīvo Puses no Līguma saistību izpildes.
	4. Izpildītājs ir atbildīgs un sedz visus tiešos Pasūtītāja zaudējumus, kas radušies Izpildītāja darbības un/vai bezdarbības rezultātā.
6. **NEPĀRVARAMA VARA**
	1. Puses ir atbrīvotas no jebkādas atbildības vai zaudējumu segšanas, ja ar Līgumu uzņemtās saistības nav bijis iespējams izpildīt nepārvaramas varas apstākļu rezultātā. Puses par nepārvaramas varas apstākļiem uzskata dabas stihijas (zemestrīces, plūdus, vētras, u tml.), ugunsgrēkus, jebkāda veida karadarbību, okupāciju, terora aktus, blokādes, streikus (izņemot Pušu darbinieku streikus), kā arī atbildīgo institūciju pieņemtos normatīvos aktus, kas būtiski ietekmē visu vai daļēju Līguma izpildi.
	2. Par nepārvaramu varu nevar tikt atzīta apakšuzņēmēju un citu iesaistīto personu saistību neizpilde vai nesavlaicīga izpilde.
	3. Par nepārvaramas varas iestāšanos un pēc nepārvaramas varas beigšanās Pusei, kas cietusi no nepārvaramas varas, ir pienākums nekavējoties informēt otru Pusi.
	4. Ja nepārvaramas varas dēļ Līguma izpilde aizkavējas ilgāk par 30 (trīsdesmit) dienām, jebkurai no Pusēm ir tiesības izbeigt Līgumu. Ja Līgums šādā gadījumā tiek izbeigts, nevienai no Pusēm nav tiesību no otras Puses pieprasīt zaudējumu atlīdzību.
7. **KONFIDENCIONALITĀTE**
	1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	2. Par konfidenciālu informāciju Līguma saistību izpildē tiks uzskatīta jebkura informācija, kas satur personas datus, tai skaitā sensitīvos personu datus, atbilstoši Fizisko personu datu aizsardzības likumā noteiktajam, kā arī informācija, kurai Pasūtītājs nosaka šādu statusu, par to atsevišķi informējot Izpildītāju.
8. **PUŠU KONTAKTPERSONAS**
	1. Pasūtītājs par atbildīgajām personām Līguma izpildē norīko:
		1. Līguma izpildes uzraudzīšanai, saturiskās informācijas Izpildītājam interaktīvo prezentāciju un inforgrafiku sagatavošanai un Pakalpojuma pieņemšanas - nodošanas akta parakstīšanai projekta vadītāju Anneli Teteri, e-pasts: annele.tetere@rpr.gov.lv , tālr. +371 25444918;
		2. Pakalpojuma darba kārtības, vizuālo noformējumu, telpu un citu organizatorisku jautājumu risināšanai un saskaņošanai, Pakalpojuma kvalitātes kontrolei, un kuram ir tiesības nodrošināt komunikāciju ar Izpildītāju, komunikācijas speciālisti Inesi Ozoliņu, e-pasts: inese.ozolina@rpr.gov.lv, tālr. .+371 26174731.
	2. Izpildītājs komunikācijas nodrošināšanai ar Pasūtītāju un Pakalpojuma ietvaros sniedzamo darbu organizēšanai norīko \_\_\_\_\_\_\_\_\_\_\_\_\_ (vārds , uzvārds) un saziņai izmanto e-pastu: \_\_\_\_\_\_\_\_\_\_, tālr.: \_\_\_\_\_\_\_\_.
	3. Pasūtītāja kontaktpersonas prombūtnes laikā (atvaļinājuma, komandējuma vai pārejošas darba nespējas laikā) tā pienākumus pilda citi Pasūtītāja darbinieki ar atbilstošu kompetenci.
	4. Par jebkurām izmaiņām Līguma 8.1. vai 8.2.apakšpunktā norādītajā informācijā Puses viens otram paziņo vienas darba dienas laikā elektroniski.
	5. Visa informācija, kas saistīta ar Līguma izpildi, Pušu strīda gadījumā par oficiālu tiks uzskatīta kontaktpersonu rakstveida komunikācija (Līguma 8.1. un 8.2.apakšpunktā norādītās elektroniskā pasta adreses), kā arī Pasūtītāja kontaktpersonas prombūtnes laikā (atvaļinājuma, komandējuma vai pārejošas darba nespējas laikā) elektroniskās pasta adreses, ko izmanto tā aizvietotāji.
9. **LĪGUMA DARBĪBAS TERMIŅŠ UN IZBEIGŠANA**
	1. Līgums stājas spēkā pēc abpusējas tā parakstīšanas. Līguma darbības termiņš ir līdz pilnīgai Līguma saistību izpildei.
	2. Līguma darbība var tikt izbeigta, Pusēm par to rakstiski vienojoties, vai arī Līgumā noteiktajā kārtībā.
	3. Pasūtītājs, nosūtot Izpildītājam rakstisku paziņojumu, ir tiesīgs izbeigt Līgumu, ja iestājies vismaz viens no sekojošiem gadījumiem:
		1. Izpildītājs neievēro jebkurus Līgumā un/vai tā pielikumos noteiktos izpildes termiņus un ja Izpildītāja nokavējums ir sasniedzis vismaz trīs dienas;
		2. Izpildītājs nepilda kādas citas Līgumā noteiktās saistības vai pienākumus, un ja Izpildītājs šādu neizpildi nav novērsis trīs dienu laikā pēc attiecīga rakstiska Pasūtītāja paziņojuma saņemšanas;
		3. Izpildītājs ir pasludināts par maksātnespējīgu, ierosināts tiesiskās aizsardzības process vai ir uzsākta Izpildītāja likvidācija;
		4. Izpildītājs ir patvaļīgi pārtraucis, Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
	4. Izbeidzot Līgumu saskaņā ar Līguma 9.3.1. vai 9.3.2. vai 9.3.3.apakšpunktu, Puses sagatavo un abpusēji paraksta atsevišķu aktu par faktiski izpildīto Pakalpojuma apjomu un vērtību. Sagatavojot aktu, Puses ņem vērā izpildītā Pakalpojuma atbilstību Līguma prasībām. Pasūtītājs samaksā Izpildītājam par saskaņā ar Līguma noteikumiem sniegto Pakalpojumu atbilstoši sagatavotajam un Pušu parakstītajam aktam. Pasūtītājs patur tiesības nepieņemt daļēju Pakalpojuma izpildi. Izdarot samaksu, Pasūtītājs ir tiesīgs ieturēt aprēķināto līgumsodu un/vai zaudējumus. Puses savstarpējos norēķinus šajā punktā minētajā gadījumā veic 20 (divdesmit) dienu laikā pēc šajā punktā minētā akta abpusējas parakstīšanas.
	5. Līguma 9.3.4.apakšpunktā noteiktajā gadījumā, Līgums uzskatāms par izbeigtu (spēkā neesošu) septītajā dienā no attiecīga Pasūtītāja rakstveida paziņojuma par Līguma izbeigšanu nosūtīšanas dienas Izpildītājam uz pēdējo zināmo deklarēto adresi.
10. **NOSLĒGUMA NOTEIKUMI**
	1. Pienākumi un tiesības, kas nav ietvertas Līgumā, tiek regulētas atbilstoši Latvijas Republikas normatīvajiem aktiem.
	2. Līguma izpildes valoda ir latviešu valoda (sarakste starp Pasūtītāju un Izpildītāju, iesniegtie dokumenti, sanāksmju protokoli, u.c.).
	3. Ja kādai no Pusēm tiek mainīti rekvizīti, tad Puses nekavējoties elektroniski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
	4. Pasūtītāja reorganizācija vai tā vadītāja maiņa nevar būt par pamatu Līguma pārtraukšanai vai izbeigšanai, Līgums paliek spēkā un tā nosacījumi ir saistoši Puses tiesību un saistību pārņēmējam. Pasūtītājs informē Izpildītāju par šādu apstākļu iestāšanos 10 (desmit) dienas iepriekš.
	5. Līguma noteikumus var grozīt, Pusēm rakstiski par to vienojoties.
	6. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tas neietekmē pārējo punktu spēkā esamību. Nepieciešamības gadījumā Līguma punkti ir grozāmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
	7. Visi Līguma pielikumi, vienošanās, papildinājumi un grozījumi kļūst par Līguma neatņemamu sastāvdaļu, kad to parakstījušas abas Puses.
	8. Visi strīdi, kas Līguma izpildes gaitā izcēlušies starp Pusēm risināmi pārrunu ceļā. Ja izlīgums netiek panākts, Līguma izpildes gaitā izcēlušos strīdus starp Pusēm risina tiesā Latvijas Republikas normatīvajos aktos noteiktajā kārtībā.
	9. Līgums sagatavots uz 6 (sešām) lapām 2 (divos) eksemplāros, pa vienam eksemplāram katrai Pusei.
	10. Līgumam ir sekojoši pielikumi
		1. Tehniskā specifikācija – 1. pielikums;
		2. Finanšu piedāvājums – 2. pielikums;
		3. Nodošanas-pieņemšanas akts (forma) – 3. pielikums;
11. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs** | **Izpildītājs** |
| **Rīgas plānošanas reģions****Reģ. Nr.** 90002222018**Juridiskā adrese**: Zigfrīda Annas Meierovica bulvāris 18, Rīga, LV-1050**Maksātāja iestāde**: Valsts kase**Kods**: TRELLV22**Konta Nr**.LV85TREL921062803700B................................................................E. Rantiņš | **\_\_\_\_\_\_\_\_\_\_\_\_\_\_****Reģ. Nr.** **Juridiskā adrese**: **Maksātāja iestāde**: **Kods**: **Konta Nr**................................................................. |

3.pielikums

2023. gada \_\_\_\_\_\_\_\_\_\_

Pakalpojuma līgumam

Nr.11.14.13/2022/\_

*Eiropas Sociālā fonda projekts*

*“Deinstitucionalizācija un sociālie pakalpojumi*

*personām ar invaliditāti un bērniem”*

*projekta Nr.9.2.2.1/15/I/002*

**PAKALPOJUMA NODOŠANAS - PIEŅEMŠANAS AKTS**

Rīgā

 **Rīgas plānošanas reģions**, reģistrācijas Nr.90002222018, projekta “Deinstitucionalizācija un sociālie pakalpojumi personām ar invaliditāti un bērniem” vadītājas Anneles Teteres personā (turpmāk tekstā – Pasūtītājs), kura rīkojas saskaņā ar 2023. gada \_\_\_\_\_\_\_\_\_\_\_\_ noslēgtā līguma par tiešsaistes diskusijas nodrošināšanu, līguma nr. 11.14.13/2023/\_\_ (turpmāk – Līgums) 8.1.apakšpunktu, no vienas puses,

un

\_\_\_\_\_\_\_\_\_\_\_(*nosaukums vai vārds uzvārds*), \_\_\_\_\_\_\_\_\_\_\_\_(*reģistrācijas nr. vai personas kods*), \_\_\_\_\_\_\_\_\_\_\_\_\_ (juridiskā adrese vai deklarētā adrese, (turpmāk – Izpildītājs), no otras puses,

abas kopā sauktas kā Puses un katra atsevišķi - Puse, sagatavoja šādu pakalpojuma nodošanas-pieņemšanas aktu (turpmāk-Akts), pamatojoties uz Līguma 4.1.apakšpunktu:

1. Izpildītājs nodod, un Pasūtītājs pieņem pakalpojuma izpildi atbilstoši Līguma nosacījumiem.
2. Puses, parakstot Aktu, apliecina, ka pakalpojums sniegts kvalitatīvi, ir bez trūkumiem vai nepilnībām, un ir atzīstams par līguma prasībām atbilstošiem.
3. Summa par pakalpojuma izpildi ir \_\_\_\_\_\_\_\_\_EUR (*summa vārdiem*).
4. Akts sagatavots divos eksemplāros uz \_\_(\_\_\_\_\_\_\_) lapas/ām, no kuriem viens glabājas pie Pasūtītāja un otrs pie Izpildītāja. Akta abiem eksemplāriem ir vienāds juridiskais spēks.

|  |  |
| --- | --- |
| Pasūtītājsvai Pasūtītāja pilnvarota persona | Izpildītājs |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /amats, vārds, uzvārds/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /datums/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /paraksts/ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /amats, vārds, uzvārds/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /datums/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /paraksts/ |

1. Šajā pieredzes aprakstā personai jānorāda tikai tādi fakti, kas apliecina tās atbilstību iepirkuma nolikumā izvirzītajām prasībām [↑](#footnote-ref-1)